
Előkészítette: Kontra Lajos irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés





Tisztelt Képviselő-testület!

Az egészséges életmódra nevelés nagy hangsúlyt kap településünk életében, mely a Játékvár Óvoda és Bölcsőde Pedagógia Programjában is kiemelt szerepet kapott. Az Önkormányzat által meghatározott úszósport erősítése és a kisebb gyermekek vízhez szokatása a településünkön fontos feladat.
A vízhez szoktatás megvalósításához eddig nem rendelkezett az óvoda intézmény eszközökkel, melynek listáját szakemberrel válogattak össze. Az eredeti költségvetésben az eszközök vásárlását nem tervezte az Óvoda, ezért javaslom, hogy az Önkormányzat az általános tartalék terhére 100.000 Ft támogatást biztosítson.


Tisztelt Képviselő-testület!

Kérem szíveskedjenek az előterjesztést megtárgyalni és az alábbi határozati javaslatot elfogadni.


……./2014. (IX.18.) ö. határozat

Játékvár Óvoda és Bölcsőde úszóeszközök beszerzésének támogatásáról

Martfű Város Önkormányzatának Képviselő-testülete megtárgyalta és elfogadja Játékvár Óvoda és Bölcsőde támogatásáról szóló előterjesztést és az alábbi határozatot hozza:

Martfű Város Önkormányzatának Képviselő-testülete 100.000 Ft támogatásban részesíti a Játékvár Óvoda és Bölcsőde intézményt a gyermekek vízhez szoktatásához szükséges eszközvásárlásra, az Önkormányzat általános tartalék terhére, ellátmányként.

Felelős: Dr. Kiss Edit polgármester

Erről értesül:
1./ J.N.Szolnok Megyei Kormányhivatal, Szolnok,
2./ Pénzügyi és Adóügyi iroda Helyben
3./ Valamennyi Képviselő, Helyben,
4./ Irattár.

M a r t f ű, 2014. szeptember 18.

										Dr. Kiss Edit
										polgármester
Látta: Szász Éva jegyző

